আজ মেদিনীপুরে প্রশাসনিক সভা মমতার

কলকাতা: সোমবার শালবনিতে জোড়া পাওয়ার প্ল্যান্টের শিলান্যাস করেছেন রাজ্যের মুখ্যমন্ত্রী মমতা বন্দ্যোপাধ্যায় (CM Mamata Banerjee)। মঙ্গলবার মেদিনীপুরে (Midnapore) দলের একটি প্রশাসনিক সভা করতে চলেছেন তিনি। গত কয়েকদিন ধরে কলেজ ময়দানে জোর কদমে চলছে তারই প্রস্তুতি। মঞ্চ বাঁধার কাজ শেষ। তৈরি হয়ে গিয়েছে হেলিপ্যাডও। নিরাপত্তা নিয়ে দফায় দফায় বৈঠক করেছেন জেলাশাসক ও প্রশাসনিক কর্তারা।

রবিবার ব্রিগেডে বামেদের ভিড় ছিল চোখে পড়ার মতো। পর্যবেক্ষকদের মতে, সেই ভিড় টেক্কা দিতেই শেষ মুহূর্তে মেদিনীপুরকে বেছে নিয়েছে তৃণমূল। যদিও মুখ্যমন্ত্রীর কোনও রাজনৈতিক কর্মসূচী নেই। তাই প্রশাসনিক সভাকে গুরুত্ব দিতে মরিয়া দল।

আরও পড়ুন: চাকরিহারাদের বিক্ষোভে ভাঙল পুলিশি ব্যারিকেড

মুখ্যমন্ত্রীর প্রশাসনিক সভার জন্য জন্য জেলার একাধিক এলাকা থেকে উপভোক্তাদের নিয়ে আসার জন্য ৬৫৬টি বাস নেওয়া হয়েছে। তৃণমূলের পক্ষ থেকেও আলাদা দু’হাজার গাড়িও নাকি নেওয়া হয়েছে। তার মধ্যে রয়েছে বড় ট্রাক, ছোট ট্রাক, টেম্পো।

একদিকে বৈশাখী গরম, তার উপর বোরো ধান কাটার মরশুম। পরিকল্পনা মাফিক কতটা ভিড় হবে তা নিয়ে রয়েছে প্রশ্ন। তার উপর রয়েছে ২৫ হাজার চাকরি বাতিল ইস্যু। পশ্চিম মেদিনীপুরেই চাকরি খুইয়েছেন ১৭০০ শিক্ষক ও শিক্ষাকর্মী। এদিনের জমায়েত সেটিও নেতিবাচক ভূমিকা নিতে পারে বলে মনে করা হচ্ছে।

উল্লেখ্য, সোমবার পশ্চিম মেদিনীপুরের শালবনিতে জিন্দেলগোষ্ঠীর তাপবিদ্যুৎ কেন্দ্রের শিলান্যাস করেন মুখ্যমন্ত্রীর। অনুষ্ঠানে তাঁর সঙ্গে ছিলেন বাংলার ‘ব্র্যান্ড অ্যাম্বাসাডর’ সৌরভ গঙ্গোপাধ্যায়। দাদা-দিদির ‘যুগলবন্দি’তে শুধু তাপবিদ্যুৎকেন্দ্র নয়, ২০০০ একরের শিল্পপার্কেরও শিলান্যাস হয় শালবনিতে।